Prijedlog UREDBE EUROPSKOG PARLAMENTA I VIJEĆA o zaštiti od učinaka izvanteritorijalne primjene zakonodavstva koje donese treća zemlja i djelovanja koja se temelje na tom zakonodavstvu ili iz njega proizlaze (preinaka) /* COM/2015/048 final - 2015/0027 (COD) */





OBRAZLOŽENJE 1. U kontekstu Europe građana Komisija veliku važnost pridaje pojednostavnjenju i objašnjenju prava Unije kako bi ono bilo jasnije i pristupačnije građanima te kako bi se građanima dala mogućnost i prilika da ostvare svoja posebna prava koja su im njime dana. Taj cilj ne može se ostvariti sve dok su brojne odredbe koje su nekoliko puta izmijenjene, često i znatno, razasute u različitim aktima pa se moraju tražiti dijelom u izvornom aktu, a dijelom u aktima o izmjenama. Kako bi se pronašla pravila na snazi potreban je stoga opsežan istraživački rad i usporedba mnogih različitih akata. Zbog toga je, ako pravo mora biti jasno i transparentno, od ključne važnosti i kodifikacija pravila koja su često mijenjana. 2. Komisija je 1. travnja 1987. donijela odluku[1] da će svojem osoblju dati uputu o tome da bi sve akte trebalo kodificirati nakon najviše deset izmjena, u kojoj je naglasila da je riječ o minimalnom zahtjevu i da bi odjeli morali nastojati tekstove za koje su nadležni kodificirati i u kraćim razmacima kako bi se osiguralo da su odredbe jasno i lako razumljive. 3. To je potvrđeno u Zaključcima predsjedništva Europskog vijeća u Edinburghu (u prosincu 1992.)[2] te je naglašena važnost kodifikacije jer se njome osigurava izvjesnost u pogledu prava koje se primjenjuje na određeni predmet u određeno vrijeme. Kodifikacija se mora obaviti u cijelosti u skladu s uobičajenim postupkom za donošenje akata Unije. 4. Svrha je ovog prijedloga kodificirati Uredbu Vijeća (EZ) br. 2271/96 od 22. studenog 1996. o zaštiti od učinaka izvanteritorijalne primjene zakonodavstva koje donese treća zemlja i djelovanja koja se temelje na tom zakonodavstvu ili iz njega proizlaze[3]. Novom uredbom nadomjestit će se razni akti koji su u nju ugrađeni[4]; u cijelosti prenoseći sadržaj akata koji se kodificiraju Istovremeno, primjereno je učiniti određene sadržajne izmjene u članku 5. i članku 12. Uredbe (EZ) br. 2271/96 s ciljem delegiranja ovlasti Komisiji za uspostavljanje kriterija za primjenu odredaba sadržanih u članku 5. drugom stavku navedene uredbe. Stoga je ovaj prijedlog predstavljen u obliku preinake. 5. Prijedlog preinake izrađen je na temelju privremene konsolidacije, na 22 službena jezika, Uredbe (EZ) br. 2271/96 i akata o njezinoj izmjeni, koju je obavio Ured za publikacije Europske unije s pomoću sustava za obradu podataka. U slučajevima kada su člancima dani novi brojevi, korelacija između starih i novih brojeva prikazana je u tablici u Prilogu III. preinačenoj Uredbi. ê 2271/1996 (prilagođeno) 2015/0027 (COD) Prijedlog UREDBE EUROPSKOG PARLAMENTA I VIJEĆA o zaštiti od učinaka izvanteritorijalne primjene zakonodavstva koje donese treća zemlja i djelovanja koja se temelje na tom zakonodavstvu ili iz njega proizlaze (preinaka) EUROPSKI PARLAMENT I VIJEĆE EUROPSKE UNIJE, uzimajući u obzir Ugovor o Ö funkcioniranju Europske unije Õ, a posebno njegov članak Ö 64., Õ, Öčlanak 207. stavak 2. Õ i Ö i članak 352. Õ, uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskoga gospodarskog i socijalnog odbora[5], u skladu s redovnim zakonodavnim postupkom, budući da: ò novo (1) Uredba Vijeća (EZ) br. 2271/96[6] bila je značajno izmijenjena nekoliko puta[7]. Budući da su potrebne daljnje izmjene, ovu Uredbu potrebno je preinačiti u cilju jasnoće. ê 2271/96 uv. izjava 1. (prilagođeno) (2) Jedan od ciljeva Ö Unije Õ je doprinos skladnom razvitku svjetske trgovine i postupnom ukidanju ograničenja u međunarodnoj trgovini. ê 2271/96 uv. izjava 2. (prilagođeno) (3) Ö Unija Õ nastoji u najvećoj mogućoj mjeri ostvariti cilj slobodnog kretanja kapitala između država članica i trećih zemalja, uključujući uklanjanje svih ograničenja izravnog ulaganja - uključujući ulaganja u nekretnine u odnosu na poslovni nastan, pružanje financijskih usluga ili uvrštenje vrijednosnih papira na tržišta kapitala. ê 2271/96 uv. izjava 3. (prilagođeno) (4) Treće zemlje donose određene zakone i druge propise čiji je cilj urediti aktivnosti fizičkih i pravnih osoba koje su pod jurisdikcijom Ö država članica Õ. ê 2271/96 uv. izjava 4. (5) Svojom izvanteritorijalnom primjenom takvi zakoni i drugi propisi krše međunarodno pravo i sprečavaju ostvarenje gore navedenih ciljeva. ê 2271/96 uv. izjava 5. (prilagođeno) (6) Takvi zakoni i drugi propisi te djelovanja koja se na njima temelje ili iz njih proizlaze, utječu ili postoji vjerojatnost da će utjecati na uspostavljeni pravni red i da će imati negativan učinak na interese Ö Unije Õ i interese fizičkih i pravnih osoba koje izvršavaju svoja prava prema Ugovoru o Ö funkcioniranju Europske unije (UFEU) Õ. ê 2271/96 uv. izjava 6. (prilagođeno) (7) U ovim iznimnim okolnostima potrebno je poduzeti djelovanje na razini Ö Unije Õ radi zaštite postojećeg pravnog poretka, interesa Ö Unije Õ te interesa spomenutih fizičkih i pravnih osoba Ö na razini Unije Õ, posebno kroz uklanjanje, neutralizaciju, blokiranje ili drugačije suzbijanje učinaka takvog inozemnog zakonodavstva. ê 2271/96 uv. izjava 7. (8) Zahtjev za osiguranje informacija na temelju ove Uredbe ne sprečava državu članicu u tome da traži da se istovrsne informacije dostave tijelima te države. ê 2271/96 uv. izjava 8. (9) Vijeće je donijelo Zajedničku akciju 96/668/ZVSP[8] kako bi osiguralo da države članice poduzmu potrebne mjere za zaštitu onih fizičkih i pravnih osoba na čije interese utječu gore navedeni zakoni i djelovanja koja se na njima temelje, a ukoliko ti interesi nisu zaštićeni ovom Uredbom. ê 37/2014 čl. 1. i Prilog, 6. (prilagođeno) ð novo (10) Komisija bi trebala biti ovlaštena za donošenje delegiranih akata u skladu s člankom 290. UFEU u svrhu izmjena Priloga I. Ö ovoj Õ Uredbi ð kao i za uspostavljanje kriterija za odobrenje za rad osobama koji potpuno ili djelomično ispunjavaju, u mjeri u kojoj bi njihovo neispunjavanje ozbiljno naštetilo njihovim interesima ili interesima Unije, sve uvjete ili zabrane, uključujući zahtjeve stranih sudova ï. Posebno je važno da Komisija tijekom svojeg pripremnog rada provede odgovarajuća savjetovanja, uključujući i ona na razini stručnjaka. Prilikom pripreme i izrade delegiranih akata, Komisija bi trebala osigurati da se relevantni dokumenti Europskom parlamentu i Vijeću šalju istodobno, na vrijeme i na primjeren način. (11) Ö Kako bi se osigurali jednaki uvjeti Õ za provedbu ove Uredbe, Ö Komisiji bi trebalo dodijeliti provedbene ovlasti Õ . Te bi ovlasti trebalo Ö izvršavati Õ u skladu s Uredbom (EU) br. 182/2011 Europskog parlamenta i Vijeća[9]. ê 2271/96 uv. izjava 11. (prilagođeno) (12) Za donošenje nekih odredbi ove Uredbe, Ö UFEU Õ ne predviđa ovlasti različite od onih koje su navedene u članku Ö 352. UFEU Õ, ê 2271/96 (prilagođeno) DONIJELI SU OVU UREDBU: Članak 1. Ovom se Uredbom predviđa zaštita od izvanteritorijalne primjene zakona, drugih propisa Ö navedenih u Prilogu I. Õ i djelovanja koja se na njima temelje ili iz njih proizlaze te sprečava posljedice njihove izvanteritorijalne primjene, ako ta primjena utječe na interese osoba iz članka 11. koje se bave međunarodnom trgovinom i/ili kretanjem kapitala i srodnim komercijalnim djelatnostima između Ö Unije Õ i trećih zemalja. ê 37/2014 čl. 1. i Prilog, 6.(1.) (prilagođeno) Komisija se ovlašćuje donositi delegirane akte u skladu s člankom 12 kako bi Prilogu I. dodala zakone, propise ili druge zakonodavne instrumente trećih zemalja koji imaju izvanteritorijalnu primjenu i uzrokuju štetne učinke interesima Unije i interesima fizičkih i pravnih osoba koje ostvaraju prava sukladno Ö UFEU Õ i kako bi brisala zakone, uredbe i druge zakonodavne instrumente kada oni više nemaju takve učinke. ê 2271/96 (prilagođeno) Članak 2. Ako su zakonima određenim u Prilogu I. ili djelovanjima koja se na njima temelje ili iz njih proizlaze izravno ili neizravno ugroženi gospodarski i/ili financijski interesi neke osobe iz članka 11., ta osoba o tome obavješćuje Komisiju u roku od 30 dana od datuma na koji je to saznala. Ako su ugroženi interesi pravne osobe, obveza Ö obavješćivanja Komisije Õ primjenjuje na direktore, članove uprave i ostale osobe koje imaju rukovodeće ovlasti. Na zahtjev Komisije, ta osoba dostavlja sve informacije koje su bitne u smislu ove Uredbe u skladu sa zahtjevom Komisije u roku od 30 dana od zahtjeva. Sve informacije dostavljaju se Komisiji izravno ili preko nadležnih tijela država članica. Ako se informacije dostave izravno Komisiji, Komisija odmah obavješćuje nadležna tijela države članice u kojoj osoba koja je dostavila informaciju ima boravište ili u kojoj je osnovana. Članak 3. Sve informacije koje su dostavljene u skladu s člankom 2. koriste se samo u one svrhe u koje su dostavljene. Na informacije koje su povjerljive prirode ili se daju na povjerljivoj osnovi primjenjuje se obveza čuvanja profesionalne tajne. Komisija ih ne otkriva bez izričite dozvole osobe koja ih je dostavila. Otkrivanje ovih informacija dopušteno je u slučaju kada je Komisija dužna ili ovlaštena to učiniti, posebno u vezi sa sudskim postupkom. Ovo otkrivanje mora uzeti u obzir legitimne interese dotične osobe u pogledu čuvanja poslovnih tajni te osobe. Ovim člankom ne isključuje se otkrivanje općih informacija od strane Komisije. Takvo otkrivanje nije dopušteno ako nije spojivo s prvobitnom svrhom tih informacija. U slučaju povrede tajnosti, osoba koja je prvobitno dostavila informaciju ima pravo da joj se odobri da se informacija briše, zanemari ili ispravi, ovisno o slučaju. Članak 4. Presude suda ili odluke upravnih tijela izvan Ö Unije Õ kojima se izravno ili neizravno primjenjuju kao valjani zakoni iz Priloga I. ili djelovanja koja se na njima temelje ili iz njih proizlaze, ne priznaju se niti su izvršive na bilo koji način. Članak 5. Niti jedna osoba iz članka 11. ne smije sama ili preko podružnice ili posrednika aktivno ili svjesnim propustom ispunjavati zahtjeve ili zabrane, uključujući zahtjeve stranih sudova, koji se temelje na zakonima ili proizlaze izravno ili neizravno iz zakona koji su navedeni u Prilogu I. ili iz djelovanja koja se na njima temelje ili iz njih proizlaze. Osobe se mogu ovlastiti, u skladu s člankom m 7. točkom (b) i Ö postupkom iz članka Õ 8. da ispune zahtjeve ili zabrane u cijelosti ili djelomično ukoliko bi neispunjenje ozbiljno štetilo njihovim interesima ili interesima Ö Unije Õ. Kriteriji za primjenu ove odredbe utvrđuju se u skladu s postupkom iz članka 8. Kada postoje dovoljni dokazi da bi neispunjenje uzrokovalo ozbiljnu štetu fizičkoj ili pravnoj osobi, Komisija žurno odboru iz članka 8. stavka 1. podnosi nacrt odgovarajućih mjera koje se trebaju poduzeti prema Ö uvjetima ove Õ Uredbe. ò novo Komisija je ovlaštena donositi delegirane akte u skladu s člankom 12. kojima će utvrditi kriterije za primjenu odredaba drugog stavka ovog članka. ê 2271/96 (prilagođeno) Članak 6. Svaka osoba iz članka 11. koja se bavi aktivnošću iz članka 1. ima pravo na naknadu štete, uključujući naknadu pravnih troškova, koja je toj osobi nanesena primjenom zakona navedenim u Prilogu I. ili djelovanjima koja se na njima temelje ili iz njih proizlaze. Ova naknada štete može se dobiti od fizičke ili pravne osobe ili bilo kojeg subjekta koji uzrokuje štetu ili od osobe koja djeluje u njegovo ime ili kao posrednik. Uredba (EU) br. 1215/2012 Europskog parlamenta i Vijeća[10] primjenjuje se na pokrenute postupke i presude donesene u skladu s ovim člankom. Naknada štete može se ostvariti na temelju odredbi iz odjeljka 2., 3., 4., 6. i 7. Ö poglavlja Õ II. Ö navedene Uredbe Õ te u skladu s člankom 67. Ö iste Uredbe Õ, putem sudskih postupaka pokrenutih pred sudovima bilo koje države članice gdje ta osoba, subjekt, osoba koja djeluje u njezino ime ili kao posrednik drži imovinu. Ne dovodeći u pitanje raspoloživa pravna sredstva i u skladu s važećim pravom, naknada štete može se provesti u obliku zapljene i prodaje imovine u posjedu tih osoba, subjekata, osoba koje djeluju u njihovo ime ili kao posrednici u Ö Uniji Õ, uključujući udjele ili dionice koje imaju u pravnoj osobi osnovanoj u Ö Uniji Õ. Članak 7. Za provedbu ove Uredbe Komisija: (a) obavješćuje Europski parlament i Vijeće odmah i u cijelosti o učincima zakona i ostalih propisa te o posljedicama djelovanja iz članka 1., a na temelju informacija dobivenih na temelju ove Uredbe, te o tome redovito objavljuje cjelovito izvješće; (b) daje odobrenja pod uvjetima iz članka 5. i u cijelosti kod utvrđivanja rokova za izradu mišljenja odbora uzima u obzir rokove kojih se moraju pridržavati osobe koje podliježu tom odobrenju; (c) objavljuje obavijest u Službenom listu Europske Ö unije Õ o presudama i odlukama na koje se primjenjuju članci 4. i 6.; (d) objavljuje u Službenom listu Ö Europske unije Õ imena i adrese nadležnih tijela država članica iz članka 2. Ö trećeg stavka Õ. ê 37/2014 čl. 1. i Prilog, 6.(3.) Članak 8. 1. Za potrebe provedbe članka 7. točke (b) Komisiji pomaže Odbor za zakonodavstvo izvan državnog teritorija. Provedbeni akti donose se u skladu s postupkom ispitivanja iz stavka 2. ovog članka. Navedeni odbor je odbor u smislu Uredbe (EU) br. 182/2011. 2. Kod upućivanja na ovaj stavak primjenjuje se članak 5. Uredbe (EU) br. 182/2011. ê 2271/1996 (prilagođeno) Članak 9. Svaka država članica određuje sankcije koje se nameću u slučaju kršenja odgovarajućih odredbi ove Uredbe. Sankcije moraju biti djelotvorne, razmjerne i imati učinak odvraćanja. Članak 10. Komisija i države članice međusobno se obavješćuju o mjerama koje poduzimaju na temelju ove Uredbe i o svim drugim relevantnim informacijama koje se odnose na ovu Uredbu. Članak 11. 1. Ova se Uredba primjenjuje na: (a) svaku fizičku osobu koja ima boravište u Ö Uniji Õ i državljanin je države članice; (b) svaku pravnu osobu osnovanu u Ö Uniji Õ; (c) sve fizičke ili pravne osobe iz članka 1. stavka 2. Uredbe Vijeća (EEZ) br. 4055/86[11]; (d) sve druge fizičke osobe koje imaju boravište u Ö Uniji Õ, osim ako osoba nije u zemlji čiji je državljanin; (e) sve druge fizičke osobe unutar Ö Unije Õ , uključujući njezine teritorijalne vode i zračni prostor ili u zrakoplovu ili na plovilu koje je u nadležnosti ili pod kontrolom države članice koje djeluju u profesionalnom svojstvu. Ö 2. U smislu stavka 1. „imati boravište u Uniji” znači: imati zakonski nastan u Uniji u razdoblju od najmanje šest mjeseci unutar razdoblja od 12 mjeseci koje je neposredno prethodilo datumu na koji prema ovoj Uredbi nastaje obveza ili se izvršava pravo. Õ ê 37/2014 čl. 1. i Prilog, 6.(4.) ð novo Članak 12. 1. Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku. 2. Ovlast za donošenje delegiranih akata iz članka 1. ð i članka 5. ï dodjeljuje se Komisiji na razdoblje od pet godina počevši od 20. veljače 2014. Komisija izrađuje izvješće o delegiranju ovlasti najkasnije devet mjeseci prije kraja razdoblja od pet godina. Delegiranje ovlasti automatski se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja. 3. Europski parlament ili Vijeće u svakom trenutku mogu opozvati delegiranje ovlasti iz članka 1. ð i članka 5. ï . Odlukom o opozivu prekida se delegiranje ovlasti koje je u njoj navedeno. Opoziv proizvodi učinke dan nakon objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi. 4. Čim donese delegirani akt, Komisija ga istodobno priopćuje Europskom parlamentu i Vijeću. 5. Delegirani akt donesen na temelju članka 1. ð i članka 5. ï stupa na snagu samo ako Europski parlament ili Vijeće u roku od dva mjeseca od priopćenja tog akta Europskom parlamentu i Vijeću na njega ne ulože nikakav prigovor ili ako su prije isteka tog roka i Europski parlament i Vijeće obavijestili Komisiju da neće uložiti prigovore. Taj se rok produljuje za četiri mjeseca na inicijativu Europskog parlamenta ili Vijeća. ê Članak 13. Uredba (EZ) br. 2271/96 stavlja se izvan snage. Upućivanja na Uredbu stavljenu izvan snage tumače se kao upućivanja na ovu Uredbu i čitaju se u skladu s korelacijskom tablicom u Prilogu III. ê 2271/1996 (prilagođeno) Članak 14. Ova Uredba stupa na snagu Ö dvadesetog Õ dan od dana objave u Službenom listu Europske Ö unije Õ. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu, Za Europski parlament Za Vijeće Predsjednik Predsjednik [1] COM(87) 868 PV. [2] Vidi Prilog 3. u Dijelu A. Zaključaka. [3] Unesena u zakonodavni program za 2014. [4] Vidi Prilog II. ovog prijedloga. [5] SL C […], […], str. […]. [6] Uredba Vijeća (EZ) br. 2271/96 od 22. studenoga 1996. o zaštiti od učinaka izvanteritorijalne primjene zakonodavstva koje donese treća zemlja i djelovanja koja se temelje na tom zakonodavstvu ili iz njega proizlaze (SL L 309, 29.11.1996., str.1.). [7] Vidi Prilog II. [8] Zajednička akcija od 22. studenoga 1996. o mjerama zaštite od učinaka izvanteritorijalne primjene zakonodavstva koje je usvojila treća zemlja i djelovanja koja se temelje na tom zakonodavstvu ili iz njega proizlaze, a koju je Vijeće usvojilo na temelju članka J.3 i članka K.3 Ugovora o Europskoj uniji (96/668/ZVSP) (SL L 309, 29.11.1996., str. 7.). [9] Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.). [10] Uredba (EU) br. 1215/2012 Europskog parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima (SL L 351, 20.12.2012., str.1.). [11] Uredba Vijeća (EEZ) br. 4055/86 od 22. prosinca 1986. za primjenu načela slobode pružanja usluga pomorskog prometa među državama članicama te između država članica i trećih zemalja (SL L 378, 31.12.1986., str. 1.). ê 2271/96 (prilagođeno) PRILOG I. ZAKONI I OSTALI PROPISI iz članka 1. DRŽAVA: SJEDINJENE AMERIČKE DRŽAVE ZAKONI 1. „National Defense Authorization Act for Fiscal Year 1993”, naslov XVII. „Cuban Democracy Act 1992”, odjeljak 1704. i 1706. Propisuje: Zahtjevi su niže navedeni u glavi I. „Cuban Liberty and Democratic Solidarity Act of 1996”, Moguća šteta po interese EU-a: obveze su navedene u „Cuban Liberty and Democratic Solidarity Act of 1996”, 2. „Cuban Liberty and Democratic Solidarity Act of 1996” Glava I. Propisuje: Poštovanje ekonomskog i financijskog embarga SAD-a u odnosu na Kubu na način da se, između ostalog, u SAD ne izvoze roba ni usluge kubanskog podrijetla kao ni one koje sadržavaju materijale ili robu koja potječe iz Kube bilo izravno ili neizravno preko trećih zemalja, da se ne posluje s robom koja se nalazi ili se nalazila na Kubi i koja se prevozi ili se prevozila iz ili preko Kube, da se u SAD ponovno ne izvozi šećer kubanskog podrijetla bez obavijesti nadležnom nacionalnom tijelu o izvozniku niti da se u SAD uvoze šećerni proizvodi bez uvjerenja da se ne radi o kubanskim proizvodima, da se zamrzava kubanska imovina i da se ne obavljaju financijski poslovi s Kubom. Moguća šteta po interese EU-a: Zabrana utovara ili istovara tereta za plovila na bilo kojoj lokaciji u SAD-u ili ulaska u luke SAD-a; odbijanje uvoza bilo koje robe ili usluga s podrijetlom iz Kube te uvoza u Kubu robe ili usluga s podrijetlom iz SAD-a, blokiranje financijskih poslovanja s Kubom. Glava III. i glava IV.: Propisuje: Prestanak nezakonitog trgovanja („trafficking”) imovinom koja je prethodno bila u vlasništvu osoba iz SAD-a (uključujući Kubance koji su dobili državljanstvo SAD‑a), a koju je izvlastio kubanski režim. (Takvi poslovi obuhvaćaju: uporabu, prodaju, prijenos, upravljanje, gospodarenje i ostale aktivnosti u korist određene osobe). Moguća šteta po interese EU-a: Pravni postupci u SAD-u, na temelju obveze koja već nastaje, protiv državljana ili poduzeća iz EU-a koji sudjeluju u takvim poslovima, a čija posljedica mogu biti presude/odluke o plaćanju (višestrukih) naknada stranama iz SAD-a. Zabrana ulaska u SAD osobama koje sudjeluju u takvim poslovima, uključujući i njihove supružnike, maloljetnu djecu i zastupnike. 3. „Iran and Libya Sanctions Act of 1996” Propisuje: Zabranu ulaganja u Iran ili Libiju tijekom razdoblja od 12 mjeseci bilo kojih iznosa koji premašuju 40 milijuna USD i koji izravno i značajno pridonose jačanju iranske ili libijske sposobnosti razvijanja vlastitih naftnih resursa. (ulaganje obuhvaća sklapanje ugovora za navedeni razvoj, garancije za takav ugovor, ostvarivanje dobiti po takvom ugovoru ili kupnju udjela u vlasništvu.) Napomena: Izuzimaju se ulaganja u okviru ugovora koji su postojali prije 5. kolovoza 1996. Poštovanje embarga Libiji koji je uveden Rezolucijama 748. (1992.) i 883. (1993.) Vijeća sigurnosti Ujedinjenih naroda. Moguća šteta po interese EU-a: Mjere koje poduzima Predsjednik SAD-a radi ograničavanja uvoza u SAD ili nabava za potrebe SAD-a, zabrana imenovanja za primarnog trgovca ili čuvara državnih sredstava SAD-a, obustava kredita financijskih institucija SAD-a, uvođenje izvoznih ograničenja SAD-a ili obustava potpore EXIM banke. DRUGI PROPISI 1. 31 CFR (Code od Federal Regulations) Ch. V (7-1-95 edition), Part 515 — Cuban Assets Control Regulations, subpart B (Prohibitions), E (Licenses, Authorizations and Statements of Licensing Policy) and G (Penalties) Propisuje: Zabrane su navedene u glavi I. gore navedenog „Cuban Liberty and Democratic Solidarity Act, of 1996.”. Nadalje, zahtijeva se ishođenje licenci i/ili odobrenja za gospodarske aktivnosti s Kubom. Moguća šteta po interese EU-a: Novčane kazne, gubici, zatvorske kazne u slučaju nepoštovanja propisa. _____________ é PRILOG II. Uredba stavljena izvan snage s popisom njezinih uzastopnih izmjena Uredba Vijeća (EZ) br. 2271/1996 (SL L 309, 29.11.1996., str. 1.) || || || Uredba Vijeća (EZ) br. 807/2003 (SL. L 122, 16.5.2003., str. 36.) || Samo točka 50. Priloga III. || Uredba (EU) br. 37/2014 Europskog Parlamenta i Vijeća (SL L 18, 21.1.2014., str.1.) || Samo točka 6. Priloga _____________ PRILOG III. Korelacijska Tablica Uredba (EZ) br. 2271/1996 || Ova Uredba Članak 1. do 4. || Članak 1. do 4. Članak 5. || Članak 5. prvi i drugi stavak - || Članak 5. treći stavak Članak 6. || Članak 6. Članak 7. uvodni tekst || Članak 7. uvodni tekst Članak 7. točka (a) || Članak 7. točka (a) Članak 7. točka (b) || Članak 7. točka (b) Članak 7. točka (d) || Članak 7. točka (c) Članak 7. točka (e) || Članak 7. točka (d) Članak 8., 9. i 10. || Članak 8., 9. i 10. Članak 11. uvodni tekst || Članak 11. stavak 1. uvodni tekst Članak 11. točka1. || Članak 11. stavak 1. točka (a) Članak 11. točka 2. || Članak 11. stavak 1. točka (b) Članak 11. točka 3. || Članak 11. stavak 1.točka (c) Članak 11. točka 4. || Članak 11. stavak 1. točka (d) Članak 11. točka 5. || Članak 11. stavak 1. točka (e) Bilješka uz članak 11. točku 1. || Članak 11. stavak 2. Članak 11.a || Članak 12. - || Članak 13. Članak 12. || Članak 14. Prilog || Prilog I. - || Prilog II. - || Prilog III. _____________